Malbruk

Malbruk () — Meymunlar fəsiləsindən meymun növü, Vervet meymunu cinsinə aid yarımnövdən biri olan Primatlar dəstəsi üzvü. Bəzən vervet meymunun (Chlorocebus pygerythrus) və ya qrivet meymununun (Chlorocebus aethiops) yarımnövü kimi də təsnif edilir.
 Təsviri 
Malbruklar uzun əzaları və quyruğu olan kiçik primatlardır. Kürkləri zeytun-boz rəngdədir. Sinə, qarın və ətrafların daxili tərəfi ağ rəngdədir. Yanaqlar və qaşlar da ağ rəngdədir. Ağız qara, tüksüzdür. Gözlər qəhvəyi rəngdədir. Cinsiyyət orqanları parlaq rəngdədir: kişilərin xayası mavi, penis qırmızıdır. Kişilər qadınlardan 20% daha böyük olurlar.

 Yayılma arealı 
Malbruklara Mərkəzi Afrikada Konqo Demokratik Respublikasındakı Albertin Rift Vadisindən qərbdən Atlantik okeanına qədər və cənubdan şimala Namibiya və Zambiyadan Luanqva çayının qərbinə qədər olan ərazidə rast gəlinir. Malbruklar bataqlıq meşələri, savanna meşələri və dağ meşələrində yaşamağa üstünlük verirlər. Bəzən onlara dəniz səviyyəsindən 4500 metrə qədər yüksəkliklərdə də rast gəlmək olur.
 Davranışları 
Malbruk meymunları 50-yə qədər üzvdən ibarət böyük qruplar şəklində yaşayırlar. Bir qrupdakı kişi və qadınların sayı təxminən bərabərdir. Hər qrup öz ərazisini qoruyur. Jest və səslərdən istifadə etməklə ünsiyyət sistemindən istifadə edirlər.
 Qidalanmaları 
Bu növdən olan meymunlar hər şeylə qidalanırlar. Onların qida rasionuna meyvələr, toxumlar, çiçəklər, ağac şirəsi, onurğasızlar, yumurtalar, kərtənkələlər və kiçik quşlar daxildir. Əksər ərazilərdə bitkilər onların qida rasionunun əksəriyyətini təşkil edir.

 İstinadlar 

 Xarici keçidlər 

Kateqoriya:Əlifba sırasına görə heyvanlar
Kateqoriya:Təhlükədə olmayan növlər
Kateqoriya:Afrika məməliləri
Kateqoriya:1786-cı ildə təsvir edilən heyvanlar
Kateqoriya:Qırmızı kitaba görə az qayğı tələb edən növlər